text: Efter påsatte brande: Dusøren hæves markant
  07 maj 2018 kl. 14.03
  To påsatte brande mod den samme kro er endnu ikke opklaret. Derfor bliver dusøren nu hævet mærkbart.
  
  To gange blev der sat ild til Stationskroen i Broager i september sidste år.
  Brandene er endnu ikke opklaret, og derfor har Alm. Brand Forsikring valgt at hæve dusøren fra 25.000 til 100.000 for oplysninger, der er kan føre til opklaring.
  Den første brande blev opdaget 1. september 2017 omkring klokken 02.25. Her udbrændte en lejlighed i bygningen. 
  Blot to uger senere, den 13. september klokken 21.25, blev der igen anmeldt brand i bygningen, hvor en anden sal udbrændte.
  Undersøgelserne viser at begge brande var påsat.
  En mand blev set løbe fra branden den 13. september. Han beskrives som 170 til 175 cm, almindelig af bygning, iført mørkt tøj med hætte over hovedet, og så bar han en mobiltelefon.
  Kan du hjælpe Syd- og Sønderjyllands Politi med at opklare de påsatte brande, så kan du kontakte politikommissær Thomas Berg, Områdecenter Syd i Sønderborg, på telefon 1-1-4.
  